बेयरूत प्रान्त
बेयरूत प्रान्त (अरबी: بيروت‎‎, अंग्रेज़ी: Beirut) लेबनान का एक प्रान्त है। इस प्रान्त में केवल एक ही ज़िला आता है, जो कि राष्ट्रीय राजधानी बेयरूत है। हालांकि यह प्रान्त बहुत नन्हा है, यह पूरे देश का सामजिक, आर्थिक, सांस्कृतिक और राजनैतिक केंद्र भी है। परम्परानुसार इस शहर का महापौर हमेशा सुन्नी मुस्लिम होता है जबकि इसका प्रांतीय राज्यपाल हमेशा यूनानी पारम्परिक ईसाई सम्प्रदाय का होता है। इस शहर के लगभग ५०% लोग ईसाई (पूर्व और उत्तर के मोहल्ले), २५% शिया (दक्षिण के मोहल्ले) और २५% सुन्नी (मध्य और पश्चिम के मोहल्ले) हैं।